NACE, както и в раздел G, групи 45.2 и 45.4 от NACE, обхващащи услугите по поддръжка и ремонт.
 14) Променлива 250107: Нетен оборот от търговски дейности по покупка и препродажба и от посреднически дейности
 Частта от нетния оборот, която възниква от търговските дейности на единицата по покупка и препродажба и от посредническата дейност на единицата. Това съответства на продажбата на стоки, купени от единицата от нейно име и за нейна сметка и препродадени в същото състояние, в което са били купени, или след етикетиране, опаковане и пакетиране, каквито обикновено се извършват в разпространителските търговски предприятия, както и всички комисиони върху покупките и продажбите, извършени от името и за сметка на трети лица, и сходните дейности.
 Данните за препродажбата може да бъдат разпределени на:
 —
 препродажба на други търговци, професионални ползватели и др. (продажба на едро);
 —
 препродажба на домакинства или потребители от малък мащаб (продажба на дребно).
 Тези дейности се класифицират в раздел G от NACE (с изключение на услугите по поддръжка и ремонт от групи 45.2 и 45.4).
 15) Променлива 250108: „Нетен оборот от строителство на сгради“
 Частта от нетния оборот, която възниква от дейностите, класифицирани в разделение F41 от NACE.
 Включва се нетният оборот, възникнал от продажбата на стоки и услуги, които са били предмет на подизпълнение.
 Изключва се нетният оборот от препродажбата на стоки и услуги, купени за препродажба в същото състояние.
 16) Променлива 250109: „Нетен оборот от строителство на съоръжения“
 Частта от нетния оборот, която възниква от дейностите, класифицирани в разделение F42 от NACE.
 Включва се нетният оборот, възникнал от продажбата на стоки и услуги, които са били предмет на подизпълнение.
 Изключва се нетният оборот от препродажбата на стоки и услуги, купени за препродажба в същото състояние.
 17) Променлива 250110: „Нетен оборот от основната дейност на тризначното ниво по NACE“
 Частта от нетния оборот, която възниква от основната дейност на единицата. Основната дейност на дадена единица се определя според разпоредбите на Регламент (ЕО) No 696/93 на Съвета.
 Включва се нетният оборот, възникнал от продажбата на стоки и услуги, които са били предмет на подизпълнение.
 Изключва се нетният оборот от препродажбата на стоки и услуги, купени за препродажба в същото състояние.
 18) Променлива 250111: „Нетен оборот от подизпълнение“
 За статистиката за дейностите от раздел F от NACE „нетен оборот от подизпълнение“ е нетният оборот от строителните работи на единицата, извършени за трето лице при отношение на подизпълнение.
 Две предприятия са обвързани с отношение на подизпълнение, когато условия А, Б, В и Г са спазени едновременно:
 A.
 Предприятието клиент сключва договор с предприятието доставчик, наричано по-нататък „подизпълнител“, за изпълнението на строителни работи или услуги, които са неразделна част от строителния процес.
 Б.
 Предприятието клиент носи отговорността за крайния продукт на строителния процес, като отговорността обхваща и строителните работи и услуги, изпълнени от подизпълнителите; в някои случаи подизпълнителят може също да поеме част от отговорността.
 В.
 Предприятието клиент предоставя спецификации на подизпълнителя; така например изпълняваните от подизпълнителя строителни работи или услуги трябва да са пригодени за целите на конкретния проект и поради тази причина не могат да се състоят